Land for sale in Grygla Minnesota | Lands of America #1 in Rural Real Estate Online
Land for sale in Grygla Minnesota HomeUnited StatesMinnesotaNorthwest MinnesotaBeltrami CountyGrygla1 result Ons onnies het nie rook geduld | Netwerk24
Ons onnies het nie rook geduld
Deur Jean du Toit, Kleinmond 11 September 2019 00:00
Na aanleiding van die brief van Etienne van Worcester (06.09) die volgende:
Waar ek net 10 myl van Etienne op Rawsonville op skool was, was die onnies rokers beslis nie goedgesind nie!
1964. Eerste dag in matriek. Ons is die mánne in die skool! Pouse haal ek en twee pelle ons sigarette uit en trek diep skywe. ’n Sub A’tjie stap verby en het klaarblyklik later aan sy juffrou alles vertel, want kort daarna is ons kantoor toe ontbied.
Dáár het die gesprek soos volg verloop:
Mnr. Chris Boshoff: “Jean, weet jou pa jy rook?”
Ek: “Nee, Meneer.”
Woep, woep, woep en alles was verby.
Ek het eers aan die einde van daardie jaar, nadat ons geskiedenis geskryf het, weer begin rook. Geskiedenis het my hoofvak geword en vandag benut ek dit om Kleinmond se stories neer te pen.
Terloops, my pa was die predikant op die dorp en daar word mos gesê sy kinders is die stoutste! Wel, dit kan waar wees, maar onthou: Ons speel met die gemeente se kinders!
Meer oor: My Stem | Rook